als_Latn dik_Latn sag_Latn
Intervista/ Ziadin Sela: Menduh Thaçi organizon 'festë private', ne bëjmë Kongresin e PDSH-së
Miki Trajkovski/ Almakos
Kohëve të fundit janë shumë aktuale zhvillimet brenda PDSH-së, ose më saktë përplasjet mes liderit legal të PDSH-së, Menduh Thaçi, dhe të parit të Strugës, Ziadin Sela. Për këtë portali Almakos ka realizuar një intervistë me Ziadin Selës, duke vënë theks të veçantë në "Kongreset e PDSH-së". Sela në këtë intervistë ndër të tjera ka thënë se Kongresi mund të mbahet edhe në Tetovë, dhe se BDI-ja e Ali Ahmetit është një nëndegë e VMRO-DPMNE-së.
Almakos: A po ju bashkëngjiten anëtarë dhe simpatizant të PDSH-së Lëvizjes suaj:
Ziadin Sela: Theksoj se pjesa më e madhe e anëtarësisë janë me Lëvizjen për Reforma brenda PDSH-së. Çdo ditë jemi prezent në nëndegë të ndryshme të PDSH, se degët të gjithë janë me ne. Jam i mendimit se në një parti politike me shumë rëndësi është baza. Kjo e çoi Menduh Thaçin që të shpall Kongresin e ri, të cilin e paralajmëroi se do e mbante në pranverë. Tani shohim se si e shkel statutin e partisë duke nxituar, po përse nxitohet ai duhet të përgjigjet. Se kur bëhet Kongres në statut është paraparë, atëherë kur nuk funksionojnë organet siç janë nëndegët, degët dhe kryesia qendrore, por komisionet e organizimit të partisë, janë ata që vendosin për diçka të tillë.
Almakos: Si i vlerësoni reagimet e Thaçit? Shpesh thoni se ai po frikohet...
Ziadin Sela: Menduh Thaçi shkon direkt dhe nëpërmjet telefonit i thërret disa persona, dhe ai bënë një mbledhje jo degë. Në shumë degë i ka ndodhur që kur ka shkuar ka patur vetëm 6 anëtarë të brendshëm partiakë, ose 6 delegatë për mbledhjen e kongresit, kurse minimumi i delegatëve duhet të jetë 50 persona që do jenë pjesëmarrës në kongres. Fakt është se Menduh Thaçi po bënë një 'festë private' dhe asgjë më shumë, për këtë anëtarësia e vërtetë e PDSH-së është me Lëvizjen për Reforma.
Almakos: Çka do të ndodh, nëse mbahen dy Kongrese?
Ziadn Sela: Për këtë shumë herë thonë se po realizohen dy Kongrese njëkohësisht. Unë theksoj se ka vetëm një Kongres, sepse Kongres i vërtetë është ai që ka anëtarësi, dhe kur mbrohet statuti i partisë. Prandaj do të ketë një kongres jolegal të cilin do e mbaj Thaçi, dhe do të ketë një Kongres të PDSH-së. Ende nuk kemi vendosur nëse kongresi do të realizohet në Tetovë. Nuk duam ti takojmë të kaluarës, kur Thaçi vendoste se ku do mbahet Kongresi. Ne jemi në fazën e formimit të skeletit të strukturime partiake i cili do të çoj në organizimin e Kongresit. Do të kujdesemi që ti përmbushim të gjitha afatet kohore, dhe çështjet tjera që janë të paraparë me statut. Do ti bëjmë ftesë edhe nëndegës së Thaçit, që edhe ai të bëhet pjesë e këtij Kongresi, dhe të konkurroj, sepse kjo është një e drejtë demokratike dhe statutare, të zjigjesh e të të zgjedhin. Në këtë situatë do mund të kemi një Kongres të duhur.
Almakos: Megjithatë, kjo që po thoni duket se është një tentim për të ndërruar Menduh Thaçin?
Ziaidin Sela: S'do të thotë. Gjithë këtë punë e fillova, ngase kjo është diçka demokratike. Shembull mund të marim nga vendet demokratike. Thaçi është kryetar partie e cila 5 herë me radhë i ka humbur zgjedhjet, më tutje nuk ka kohë të pritet për të 6-tën humbje, për shkak se te shqiptarët situata tashmë është e padurueshme.
Almakos: Si i shikoni zhvillimet e fundit në Maqedonisë, koalicionimi VMRO-DPMNE dhe BDI?
Ziadin Sela: Kjo nuk është asgjë e re. Çdo qytetarë nëse e pyetni do ju përgjigjet për këtë situatë, se si uhdëhqin këto dy parti. Nuk ka dy parti që janë pjesë e Qeverisë. BDI sillet sikur të jetë nëndegë e VMRO-DPMNE-së, dhe prej vitit 2008 jemi në të njëjtën situatë. Prej këtu, del se është patjetër të ndërrohet kjo garniturë qeverisës, ky opsion politik që thirret në legjitimitetin e shqiptarëve, kurse ndërkohë nuk bënë asgjë për shqiptarët. Këtë herë kinse kyçja në pushtet u bë për hir të NATO-s, e euro0integrimeve, që do bëheshin për 3 muaj. Kjo s'ndodhi, tashmë nuk shohim asnjë reagim. Mendoj Se NATO është interes i të gjithë qytetarëve, por para se gjithash duhet të jetë i Nikolla Gruevskit. Për këtë çështje duhet seriozisht të mendojnë kryeministri dhe kryetari i shtetit, pasi kemi parasysh që NATO ruan stabilitetin dhe kufijtë.
Almakos: U paralajmërua hapja Zonës së Lirë ekonomike në Strugë?
Ziadin Sela: Në Tetovë u paralajmërua një Zinë e tillë që nga viti 2008, gjatë gjithë kohës presim që investitorët të hapin ndonjë ndërmarrje, kurse si rezultat konkret në Lindje të Maqedonisë kemi më shumë se 30.000 mijë të punësuar. Paralajmërimet janë budallallëk. Dhashtë Zoti që Zona e Lirë Ekonomike mos të jetë si ajo e Tetovës. Por, kryeministrin që kemi është shumë i keq, shpresoj këtë herë mos të jetë i tillë. E dëgjova debatin për rebalancin e buxhetit. Nga goja e deputetëve të BDI-së u tha se paratë për tetarin e Tetovës janë një projekt afatgjatë. Ky projekt afatgjatë daton nga viti 2008, kurse deri më tani asgjë nuk është realizuar. Nuk e di se interesat e kujtë i mbrojnë këta deputet.
- Disa këshilla se si duhet vepruar nëse përjetoni infarkt!
- Burri therr bashkëshorten në Bogovinjë të Tetovës
- Zoran Zaev: Do të plasin të gjitha bombat shqiptare! (VIDEO)
- Sot "shpërthen bomba” e 13-të e Zoran Zaevit
- Kosovari ia pa hajrin El Clasicos, ja sa para vendosi për fitoren e Barcelonës (FOTO)
- Mitrevski: Tani është e qartë që Mijallkov nuk është ndërruar rastësisht në vitin 2000!
- Lëvizja BESA: Kjo është platforma e të ardhmes 'RIDEFINIMI' (VIDEO)
- Komandant Shqiponja: Do të sakrifikohem për të mbrojtur vullnetin e kumanovarëve
- "Canovski më luti t’i kryej punë, dëshiron ta presë i qetë Ramazanin"
- 'Fiks Fare' tallet me nënkryetarin 24-karatësh të BDI-së! (VIDEO)
- 'O sa mirë' tallet me Ali Ahmetin! (VIDEO)
- Ziadin Sela kryetar i PDSH-së
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Filloi të plas bomba e 12 nga Zaevi - LIVE
- DRAMË E VËRTETË NË SHKUP: I prishet makina, më pas mezi i shpëton plumbave
- Sheqerinska ia bën 8 me 2 Musa Xhaferit: BDI e ka më lehtë të aktron as peshk, as grua! (VIDEO)
- Spitali Medicine ia shpëton jetën publicistit Kim Mehmeti
- Radmila Sheqerinska: Përgjimet janë autentike. Flet edhe për rastin 'Monstra'(VIDEO)
als_Latn tuk_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn